ΓΡΑΠΤΗ ΕΡΩΤΗΣΗ E-2958/02

υποβολή: Dieter-Lebrecht Koch (PPE-DE) προς την Επιτροπή

(22 Οκτωβρίου 2002)

Θέμα: Απόφαση της Επιτροπής με ημερομηνία 27.6.2002 (2002/525/ΕΚ): Τροποποίηση του Παραρτήματος ΙΙ της οδηγίας για οχήματα στο τέλος του κύκλου της ζωής τους 2000/53/ΕΚ

Το Παράρτημα ΙΙ της οδηγίας για τα παλαιά οχήματα 2000/53/ΕΚ(1) της 18ης Σεπτεμβρίου 2000 απαγορεύει τη χρήση συσσωρευτών από μόλυβδο από την 1η Ιουλίου 2003 σε οχήματα που έχουνποβληθεί σε έλεγχο του τύπου τους από αυτή την ημερομηνία και μετά και σε όλα τα οχήματα από την 1η Ιουλίου 2005. Οι συσσωρευτές μολύβδου αποτελούν στοιχείο ασφαλείας στο όχημα, με το οποίο εξασφαλίζεται ότι δε θαπάρχουν κραδασμοί ούτε χτυπήματα στους τροχούς του οχήματος.

Μπορεί να δηλώσει η Επιτροπή αν έχει προηγηθεί έλεγχος σχετικά με το ανπάρχουνποκατάσταταλικά για συσσωρευτές, τα οποία να εξασφαλίζουν το ίδιο επίπεδο ασφαλείας όπως τα μολύβδινα·

(1) ΕΕ L 269 της 21.10.2000, σελ. 34.

Απάντηση της κας Wallstrm εξ ονόματος της Επιτροπής

(5 Δεκεμβρίου 2002)

Η Επιτροπή εξέτασε προσεκτικά την απόφαση 2002/525/ΕΚ(1) της Επιτροπής με την οποία τροποποιείται το παράρτημα ΙΙ της εν λόγω οδηγίας, ενόψει της εκτέλεσης του έργου της περίπλοκης επιστημονικής και τεχνικής αξιολόγησης. Η αξιολόγηση αυτή συμπεριλαμβάνει την τεχνική μελέτη που πραγματοποιείται από κάποιον ανεξάρτητο σύμβουλο, αλλά και τις έρευνες που διεξάγονται απευθείας από την Επιτροπή. Η Επιτροπή επωφελήθηκε επίσης από τις πολυάριθμες συναντήσεις με τους ενδιαφερόμενους οικονομικούς φορείς, αλλά και από τις συζητήσεις με τους εμπειρογνώμονες των κρατών μελών στο πλαίσιο της επιτροπής τεχνολογικής προσαρμογής, για την οποία γίνεται λόγος στο άρθρο 11 της οδηγίας.

Η τεχνική μελέτη είναι διαθέσιμη στην ιστοσελίδα της Επιτροπής στο Διαδίκτυο, στην ακόλουθη διεύθυνση: http://europa.eu.int/comm/environment/waste/heavy_metals.pdf. Στις σελίδες 12 — 20 της μελέτης αυτής αναλύεται η κατάσταση όσον αφορά τον μόλυβδο που χρησιμοποιείται στα αντίβαρα των τροχών. Η μελέτη αυτή επιβεβαιώνει τη διαθεσιμότηταποκατάστατων προϊόντων αντί του μολύβδου που χρησιμοποιείται στα αντίβαρα των τροχών και αναφέρεται ότι ήδη χρησιμοποιούνται ορισμέναποκατάστατα. Η μελέτη καταλήγει στο συμπέρασμα ότι φαίνεται κατάλληλη η χορήγηση προσωρινής απαλλαγής έως την 1η Ιουλίου 2004, για να παρασχεθεί η δυνατότητα πραγματοποίησης των αναγκαίων προσαρμογών και να δοθεί στην εναλλακτική αγορά ο χρόνος να αναπτυχθεί.

Με βάση τη συνολική της αξιολόγηση, η Επιτροπή είχε προτείνει να συμπεριληφθεί ό μόλυβδος πουπάρχει στα αντίβαρα των τροχών στον πίνακα των προβλεπόμενων απαλλαγών του αναθεωρημένου παραρτήματος ΙΙ. Η Επιτροπή είχε ειδικότερα προτείνει να επιτραπεί προσωρινά η χρήση του μόλυβδου για τα αντίβαρα των τροχών για τα μοντέλα των αυτοκινήτων που διαθέτουν έγκριση τύπου πριν από την 1η Ιουλίου 2003, καθώς και για τα αντίβαρα των τροχών που χρησιμοποιούνται για τις εργασίες στα οχήματα αυτά από τον κλάδο των συνεργειών επισκευής και εργασιών αυτοκινήτου. Η Επιτροπή είχε προτείνει να ισχύσει η προθεσμία της 1ης Ιουλίου 2005 ως τελική ημερομηνία λήξης για την απαλλαγή αυτή. Στις 22 Μαΐου 2002, η επιτροπή προσαρμογής στην τεχνική πρόοδο ψήφισε ομόφωναπέρ της πρότασης, συμπεριλαμβανομένης της προσωρινής απαλλαγής για τα αντίβαρα που χρησιμοποιούνται στους τροχούς.

Οφείλει να σημειωθεί ότι η Επιτροπή θα παρακολουθήσει από κοντά την εφαρμογή της οδηγίας 2002/525/ΕΚ της Επιτροπής. Έως την 1η Ιανουαρίου 2005, η Επιτροπή θα αξιολογήσει, μεταξύ άλλων, την προσωρινή απαλλαγή που έχει χορηγηθεί για τον μόλυβδο ο οποίος χρησιμοποιείται στα αντίβαρα των τροχών, σε συνάρτηση με τις πτυχές της οδικής ασφάλειας.

(1) ΕΕ L 170 της 29.6.2002.